
ADMINISTRACINĖS PASLAUGOS TEIKIMO APRAŠYMAS
DĖL UŽSIENIO VALSTYBĖJE ĮREGISTRUOTOS AR NUTRAUKTOS SANTUOKOS ĮTRAUKIMO Į APSKAITĄ
						Marijampolė
	Administracinės paslaugos pavadinimas
	Užsienio valstybėje įregistruotos ar nutrauktos santuokos įtraukimas į apskaitą

	Administracinės paslaugos kodas
	03-06 
PASA00057

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Lietuvos Respublikos piliečiai užsienio valstybės institucijoje įregistravę santuoką arba santuokos nutraukimą, privalo ją įtraukti į apskaitą Lietuvoje bet kurioje civilinės metrikacijos įstaigoje.
Užsienio valstybėje įregistruotos arba nutrauktos santuokos civilinės metrikacijos įstaigoje įtraukiamos į apskaitą sudarant santuokos sudarymo arba santuokos nutraukimo įrašą, o jeigu vienas iš sutuoktinių yra miręs, – atkurtą santuokos sudarymo arba santuokos nutraukimo įrašą. Prašymas įtraukti į apskaitą užsienio valstybėje įregistruotą arba nutrauktą santuoką pateikiamas raštu, asmeniui atvykus į Marijampolės savivaldybės administracijos Teisės ir civilinės metrikacijos skyrių (Marijampolė, Vilkaviškio g. 2, III aukštas, 315 kab.), per konsulinę įstaigą ar įgaliotą asmenį. Prašymą taip pat galima pateikti el. būdu per VĮ „Registrų centras“ Savitarną https://www.registrucentras.lt/paslaugos.
Duomenys apie sutuoktinius į santuokos sudarymo arba santuokos nutraukimo įrašą perrašomi iš užsienio valstybės institucijos išduoto dokumento, patvirtinančio santuokos įregistravimą arba nutraukimą. Lietuvos Respublikos piliečių vardai ir pavardės civilinės būklės akto įraše nurodomi, vadovaujantis Lietuvos Respublikos teisės aktais, reguliuojančiais vardų ir pavardžių rašymo dokumentuose tvarką. Įtraukiant į apskaitą užsienio valstybių piliečių ir asmenų be pilietybės vardai ir pavardės civilinės būklės aktų įrašuose rašomi juos paraidžiui perrašant lotyniško pagrindo rašmenimis iš asmens tapatybės dokumento ar užsienio valstybės institucijos išduoto atitinkamo dokumento. Vardas ir pavardė gali būti perrašyti be šalutinių (diakritinių) ženklų, jei techniškai jų įrašyti negalima. Įtraukiant į apskaitą užsienio valstybėje įregistruotą santuoką, jos pradžia laikoma užsienio valstybės institucijos išduotame dokumente, patvirtinančiame santuokos įregistravimą, nurodyta data, įtraukiant į apskaitą užsienio valstybėje nutrauktą santuoką – užsienio valstybės institucijos išduotame santuokos nutraukimo užsienio valstybėje procedūros užbaigimą patvirtinančiame dokumente nurodyta data. Jei Gyventojų registre nėra duomenų apie santuoką, kuri buvo nutraukta užsienio valstybėje, šios santuokos nutraukimas į apskaitą įtraukiamas tik po to, kai į apskaitą įtraukiama santuoka, kuri buvo įregistruota užsienio valstybėje. Atsakymas asmeniui pateikiamas atvykus į Teisės ir civilinės metrikacijos skyrių. Pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu: el. paštu, per VĮ „Registrų centras“ Savitarną.

	Administracinės paslaugos rezultatas
	Santuokos sudarymo įrašas arba santuokos nutraukimas įtrauktas į apskaitą. Išduotas santuokos sudarymo įrašą liudijantis išrašas arba santuokos nutraukimo įrašą liudijantis išrašas

	Teisės aktai, reguliuojantys administracinės paslaugos teikimą
	1. Lietuvos Respublikos civilinis kodeksas;
2. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių darymo“;
3. Lietuvos Respublikos teisingumo ministro 2016 m. gruodžio 28 d. įsakymas Nr. 1R-333 „Dėl asmens vardo ir pavardės keitimo taisyklių patvirtinimo“;
4. Lietuvos Respublikos rinkliavų įstatymas;
5. Lietuvos Respublikos asmens duomenų teisinės apsaugos įstatymas;
6. Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinimo“;
7. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“;
8. Lietuvos Respublikos civilinės būklės aktų registravimo įstatymas

	Informacija ir dokumentai, kuriuos turi pateikti asmuo
	1. Prašymas;
2. Lietuvos Respublikos piliečio galiojantis Lietuvos Respublikos piliečio pasas arba asmens tapatybės kortelė;
3. Užsienio valstybės piliečio galiojantis kelionės dokumentas;
4. Užsienio valstybės institucijos išduotas dokumentas, patvirtinantis santuokos įregistravimą (santuokos liudijimas, santuokos sudarymo įrašo išrašas arba forma B pagal Vienos konvenciją) arba užsienio valstybės institucijos išduotas dokumentas, patvirtinantis santuokos nutraukimo užsienio valstybėje procedūros užbaigimą;
Užsienio valstybių institucijų išduoti dokumentai (išskyrus pasą) turi būti išversti į lietuvių kalbą ir legalizuoti arba patvirtinti pažyma (Apostille), jeigu Lietuvos Respublikos tarptautinės sutartys ir Europos Sąjungos teisės aktai nenumato kitaip. Jeigu pateikiamos Lietuvos Respublikos ar užsienio valstybių institucijų išduotų dokumentų kopijos, kartu nepateikiant originalų, jos turi būti patvirtintos dokumentą išdavusios Lietuvos Respublikos ar užsienio valstybės institucijos, notaro, konsulinio pareigūno arba kito kompetentingo užsienio valstybės pareigūno. Jei prašymas pateikiamas per atstovą, turi būti pateikiamas atstovavimą patvirtinantis dokumentas ir atstovo asmens tapatybės dokumentas.

	Informacija ir dokumentai, kuriuos gauna pats paslaugos teikėjas 
	Informacija apie asmenį (vardas, pavardė, asmens kodas, tautybė, pilietybė) ir kita informacija iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/

	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/138158/23640?searchId=1e3e4038-25d4-4d1a-80cb-fbc3e1c288ac
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė




	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas sudaro santuokos sudarymo įrašą arba santuokos nutraukimo įrašą ir duomenis perduoda Gyventojų registrui.
„Atsakymo pateikimas“
5. Santuokos sudarymo ar santuokos nutraukimo įrašo išrašą galima atsiimti Teisės ir civilinės metrikacijos skyriuje. Pareiškėjo prašymu išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu (el. paštu arba per VĮ „Registrų centras“ Savitarną).

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, el. p. zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, el. p. 
metrikacija@marijampole.lt

Raimonda Luckuvienė, Teisės ir civilinės metrikacijos skyriaus vyriausioji specialistė
tel. +370 343 51 809, el. p.  raimonda.luckuviene@marijampole.lt

	Administracinės paslaugos suteikimo trukmė
	20 d.d.

	Administracinės paslaugos suteikimo kaina (jei administracinė paslauga teikiama atlygintinai)
	Valstybės rinkliava – 10 Eur  ir 6,20 Eur (jei pageidauja išrašo)
Mokėjimo rekvizitai:
Valstybinė mokesčių inspekcija prie Lietuvos Respublikos finansų ministerijos 
Kodas  188659752
SEB banko sąsk. Nr. LT247300010112394300
Įmokos kodas 52818

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, III aukštas, 315 kab.

Paslaugą galima užsakyti ir internetu ipasas.lt

